കുഞ്ഞുലക്ഷ്മിക്കെട്ടിലമ്മ

ഒരു മലയാളി എഴുത്തുകാരിയായിരുന്നു കുഞ്ഞുലക്ഷ്മിക്കെട്ടിലമ്മ.

 ജീവിതരേഖ 
ബ്രിട്ടീഷ് മലബാറിലെ കോട്ടയം താലൂക്കിൽ (ഇപ്പോൾ കണ്ണൂർ ജില്ലയിലെ തലശ്ശേരിയിൽ) അഭിഭാഷകൻ കൂടിയായിരുന്ന കൊയ്യോടൻ കുന്നത്തു വീട്ടിൽ കണ്ണൻ നമ്പ്യാരുടേയും ലക്ഷ്മിഅമ്മയുടേയും പുത്രിയായി 1877 ഏപ്രിൽ 17 നാണ് കുഞ്ഞുലക്ഷ്മിക്കെട്ടിലമ്മ ജനിച്ചത്. കൊല്ലച്ചേരി കുഞ്ഞിരാമക്കുറുപ്പ് ആയിരുന്നു കാവ്യനാടകങ്ങളും അലങ്കാരങ്ങളും അവരെ പഠിപ്പിച്ചത്. പത്തൊമ്പതാമത്തെ വയസ്സിൽ കിഴക്കേടത്ത് ചന്ത്രോത്തു കുഞ്ഞിയനന്തൻ വലിയ നമ്പിയാർ വിവാഹം കഴിച്ച കുഞ്ഞിലക്ഷ്മിയമ്മ ആ ബന്ധം വേർപെട്ടതിനുശേഷം അക്കാലത്തെ മൂപ്പനായിരുന്ന നീലകണ്ഠൻ തിരുമുമ്പിനെ വിവാഹം കഴിയ്ക്കുകയുണ്ടായി. അതിനു ശേഷമാണ്  കുഞ്ഞുലക്ഷ്മിക്കെട്ടിലമ്മ എന്നു അറിയപ്പെടാൻ തുടങ്ങിയത്.

1947 ജൂൺ 6 നു കുഞ്ഞുലക്ഷ്മിക്കെട്ടിലമ്മ അന്തരിച്ചു.

സാഹിത്യരംഗത്ത്
കുഞ്ഞുലക്ഷ്മിക്കെട്ടിലമ്മയുടെ  സാഹിത്യരചനയ്ക്ക്   മഹാകവി കുട്ടമത്ത് കുഞ്ഞികൃഷ്ണക്കുറുപ്പിന്റെ പ്രേരണയും,പ്രോത്സാഹനവും ലഭിയ്ക്കുകയുണ്ടായി. അദ്ദേഹത്തിന്റെ പത്രാധിപത്യത്തിൽ കണ്ണൂരിൽ നിന്നും പുറപ്പെട്ടിരുന്ന കേരളചന്ദ്രികയിൽ കെട്ടിലമ്മയുടെ പല രചനകളും പ്രസിദ്ധീകരിയ്ക്കപെടുകയുണ്ടായി.മഹിളകൾ മലയാള സാഹിത്യത്തിൽ -SPCS 2012 പേജ് 25,26

പ്രധാനകൃതികൾ
പുരാണചന്ദ്രിക
പ്രാർത്ഥനാഞ്ജലി(സംസൃതം)
സാവിത്രീവൃത്തം
കൗസല്യാദേവി
ഗോകർണ്ണപ്രതിഷ്ഠ
കടങ്കോട്ടുമാക്കം
ആഴ്വാഞ്ചേരി തമ്പ്രാക്കൾ

അവലംബം

വർഗ്ഗം:മലയാളകവികൾ
വർഗ്ഗം:1877-ൽ ജനിച്ചവർ
വർഗ്ഗം:1947-ൽ മരിച്ചവർ
വർഗ്ഗം:ജൂൺ 6-ന് മരിച്ചവർ
വർഗ്ഗം:മലയാളകവയിത്രികൾ